**Ministru kabineta noteikumu projekta**

**„Grozījumi Ministru kabineta 2005.gada 22.novembra noteikumos**

**Nr. 895 „Jūrnieku sertificēšanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Tiesību akta projekts precizē kārtību un kritērijus, kuriem atbilstoši valsts akciju sabiedrības „Latvijas Jūras administrācija” Jūrnieku reģistrs (turpmāk – Jūrnieku reģistrs) sertificē jūrniekus, ņemot vērā 1978.gada Starptautiskās konvencijas par jūrnieku sagatavošanu un diplomēšanu, kā arī sardzes pildīšanu (turpmāk – STCW konvencija) un tās Kodeksa 2016.gada grozījumus, kā arī praksē konstatētās problēmas.Tiesību akta projekts stāsies spēkā atbilstoši Oficiālo publikāciju un tiesiskās informācijas likuma 7.panta otrajai daļai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 26.panta otrā daļa.STCW konvencija un tās Kodeksa 2016.gada grozījumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prasības jūrnieku sertificēšanai nosaka Ministru kabineta 2005.gada 22.novembra noteikumi Nr.895 „Jūrnieku sertificēšanas noteikumi” (turpmāk – Sertificēšanas noteikumi), ar kuriem ir ieviesta Starptautiskās Jūrniecības organizācijas (IMO) STCW konvencija un tās Kodekss.2016.gada 25.novembrī tika pieņemti grozījumi STCW konvencijā, papildinot STCW konvenciju ar V/4.noteikumu un Kodeksu ar A-V/4 standartu, kas nosaka obligātās prasības personālam darbam uz kuģiem polārajos ūdeņos uz kuriem attiecas Polārais kodekss – starptautiskais kodekss kuģiem, kas kuģo polārajos ūdeņos, kā arī STCW konvencijas V/2.noteikums un Kodeksa A-V/2 standarts izteikts jaunā redakcijā precizējot jūrnieku, kas kuģo uz pasažieru kuģiem apmācību un sertificēšanu. Iepriekš minētie grozījumi stājās spēkā 2018.gada 1.jūlijā.Stājoties spēkā noteikumu projektam „Grozījumi Ministru kabineta 2005.gada 22.novembra noteikumos Nr.895 „Jūrnieku sertificēšanas noteikumi”” (turpmāk – Noteikumu projekts), tiks uzsākta iesnieguma kvalifikācijas sertifikāta pirmreizējai vai atkārtotai saņemšanai sagatavošana, kā arī jūrnieka fotografēšana kvalifikācijas sertifikātā ievietojamā jūrnieka sejas digitālā attēla iegūšanai uz vietas Jūrnieku reģistrā, tādējādi vienkāršojot un uzlabojot kvalifikācijas sertifikāta izsniegšanas un apmaiņas procesu. Tāpat vairākas Sertificēšanas noteikumu normas nepieciešams precizēt atbilstoši praksē konstatētajām problēmām, piemēram, prasības, lai pretendētu uz kuģa pavāra, kuģu saldēšanas iekārtu mehāniķa, kuģa elektriķa, kuģu elektromehāniķa kvalifikāciju.Noteikumu projekta mērķis ir ieviest STCW konvencijas un Kodeksa 2016.gada grozījumus, vienkāršot kvalifikācijas sertifikātu izsniegšanas un apmaiņas procesu, kā arī novērst praksē konstatētās problēmas.**Būtiskākās izmaiņas:**Noteikumu projekts paredz, ka, lai pirmo reizi vai atkārtoti saņemtu kvalifikācijas sertifikātu, pretendentam iesniedzot un uzrādot šajos noteikumos noteiktos dokumentus, Jūrnieku reģistrā uz vietas tiek sagatavots iesniegums kvalifikācijas sertifikāta saņemšanai. Pretendents, parakstot iesniegumu, apliecina iesniegumā norādīto ziņu pareizību. Lai iegūtu kvalifikācijas sertifikātā ievietojamo jūrnieka sejas digitālo attēlu, Jūrnieku reģistrs jūrnieku nofotografē, vai ārkārtas gadījumos, kas radušies tehnisku iemeslu dēļ, ir tiesīgs pieprasīt jūrniekam iesniegt vienu fotogrāfiju, kas atbilst normatīvajos aktos par personu apliecinošiem dokumentiem noteiktajām prasībām. Ņemot vērā attiecīgās izmaiņas, tiek svītrots Sertificēšanas noteikumu 4.pielikums - iesnieguma paraugs kvalifikācijas sertifikāta saņemšanai, kā arī Sertificēšanas noteikumu 16.pielikums - norādījumi par fotogrāfijām kvalifikācijas sertifikātu noformēšanai. Minētais neattiecas uz Sertificēšanas noteikumu 114.punktā noteikto ārvalsts izsniegta kvalifikācijas sertifikāta atzīšanas apstiprinājuma saņemšanai nepieciešamo dokumentu iesniegšanu. Šajā gadījumā tiek saglabāta Sertificēšanas noteikumu 15.pielikumā noteiktā parauga iesnieguma aizpildīšana un iesniegšana Jūrnieku reģistrā.Lai būtu skaidri principi jūrnieka vārda un uzvārda rakstībā kvalifikācijas sertifikātā, Noteikumu projekts precizē, ka jūrnieka vārdu un uzvārdu kvalifikācijas sertifikātā norāda atbilstoši Latvijas Republikā izdotajā personu apliecinošā dokumentā norādītajam personvārdam, savukārt ja jūrniekam nav Latvijas Republikā izdota personu apliecinoša dokumenta, jūrnieka vārdu un uzvārdu kvalifikācijas sertifikātā norāda atbilstoši ārvalsts kompetento iestāžu izdotajā personu apliecinošā dokumentā norādītajam personvārdam, latīņalfabētiskajā transliterācijā, ko veic saskaņā ar Starptautiskās civilās aviācijas organizācijas (ICAO) noteikto transliterācijas tabulu.Noteikumu projekts precizē prasības, kā arī paredz pārejas termiņu, lai pretendētu uz kuģa pavāra, kuģu saldēšanas iekārtu mehāniķa un kuģa elektriķa kvalifikāciju. Minētajām kvalifikācijām tiek izstrādātas profesionālās kvalifikācijas prasības un 2019.gada 1.jūlijā tiks uzsākta apmācību īstenošana kuģa pavāra, kuģa saldēšanas iekārtu mehāniķa un kuģa elektriķa profesionālās kvalifikācijas prasībām atbilstošās profesionālās izglītības programmās. Atbilstoši STCW konvencijas un tās Kodeksa 2016.gada grozījumiem, Noteikumu projekts precizē Sertificēšanas noteikumu 85.punktā noteiktās prasības pasažieru kuģa personālam, kā arī papildina Sertificēšanas noteikumus ar 12.2.2 apakšnodaļu nosakot prasības personālam darbam uz kuģiem polārajos ūdeņos.Noteikumu projekts paredz svītrot Sertificēšanas noteikumu 96.1, 97.2 un 97.4 punktu, jo šajos punktos minētās prasības vairs nav aktuālas.Noteikumu projekts paredz papildināt Sertificēšanas noteikumus ar 114.1 punktu precizējot, ka dokumentu derīguma un autentiskuma pārbaudei, kas iesniegti ārvalsts izsniegta kvalifikācijas sertifikāta atzīšanas apstiprinājuma saņemšanai, piemēro Sertificēšanas noteikumu 100. un 101.punktā minētos nosacījumus.Noteikumu projekts precizē Sertificēšanas noteikumu 154.1 punktu konkretizējot termiņus, kādos kārtojama zvejas kuģa personāla kompetences pārbaude.Atbilstoši praksē konstatētajam, Noteikumu projekts precizē Sertificēšanas noteikumu 1.pielikumu, kompetences sertifikātā ietverot arī kompetences sertifikāta derīguma termiņu. Noteikumu projekts precizē Sertificēšanas noteikumu 9.pielikumu atbilstoši STCW konvencijas un tās Kodeksa 2016.gada grozījumiem, kā arī papildinot obligātās un specializēto kuģu papildu apmācībai nepieciešamās prasības kapteiņa uz kuģiem, mazākiem par 3000 BT, piekrastes kuģošanā un kuģa vadītāja uz kuģiem, mazākiem par 50 BT kvalifikācijai. Noteikumu projekts pilnībā atrisinās šīs anotācijas I sadaļas 2.punktā minētās problēmas. |
| 3. | Projekta izstrādē iesaistītās institūcijas | Satiksmes ministrija, VAS „Latvijas Jūras administrācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1. jūrniekiem. Uz 2018.gada 1.janvāri Latvijā ir 12476sertificētu jūrnieku;
2. Jūrnieku profesionālās sagatavošanas iestādēm, kas īsteno Satiksmes ministrijas sertificētas jūrniecības izglītības un/vai mācību kursu programmas – 12.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu jūrniekam kvalifikācijas sertifikāta saņemšanai, jo iesnieguma kvalifikācijas sertifikāta izsniegšanai sagatavošana, kā arī jūrnieka fotografēšana digitālā sejas attēla iegūšanai notiek uz vietas Jūrnieku reģistrā. |
| 3. | Administratīvo izmaksu monetārs novērtējums | Administratīvās izmaksas gada laikā mērķgrupai, ko veido fiziskas personas, nepārsniedz 200 euro, bet mērķgrupai, kuru veido juridiskas personas, nepārsniedz 2000 euro. |
| 4. | Cita informācija | Nav  |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

 |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Noteikumu projekts šo jomu neskar. |
| Citas starptautiskās saistības | STCW konvencijas I/1.noteikuma 1.42. un 1.43.apakšpunkts, I/11.noteikuma 4.punkts, V/2. un V/4.noteikums,STCW konvencijas Kodeksa A-V/2 un A-V/4.iedaļa. |
| Cita informācija | STCW konvencijas un tās Kodeksa 2016.gada grozījumi tiek tulkoti latviešu valodā, lai publicētu oficiālajā izdevumā „Latvijas Vēstnesis”. |
|  |  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | STCW konvencijas I/1.noteikuma 1.42. un 1.43.apakšpunkts, I/11.noteikuma 4.punkts, V/2. un V/4.noteikums, STCW konvencijas Kodeksa A-V/2. un A-V/4.iedaļa. |
| A | B | C |
| starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| *STCW* konvencijas I/1.noteikuma 1.42. un 1.43.apakšpunkts | Noteikumu projekta 1.punkts.  | Starptautiskās saistības izpildītas pilnībā |
| *STCW* konvencijas I/11.noteikuma 4.punkts | Noteikumu projekta 18.punkts. | Starptautiskās saistības izpildītas pilnībā |
| *STCW* konvencijas V/2.noteikums | Noteikumu projekta 17.punkts. | Starptautiskās saistības izpildītas pilnībā |
| *STCW* konvencijas Kodeksa A-V/2.iedaļa | Noteikumu projekta 17.punkts. | Starptautiskās saistības izpildītas pilnībā |
| *STCW* konvencijas V/4.noteikums | Noteikumu projekta 18.punkts. | Starptautiskās saistības izpildītas pilnībā |
| *STCW* konvencijas Kodeksa A-V/4.iedaļa | Noteikumu projekta 18.punkts. | Starptautiskās saistības izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija |  Nav  |
|  |  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2018.gada 16. jūlijā. |
| 2. | Sabiedrības līdzdalība projekta izstrādē  | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti  | Nav saņemti iebildumi vai priekšlikumi.  |
| 4. | Cita informācija | Nav |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās VAS „Latvijas Jūras administrācija” Jūrnieku reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta īstenošana tiks veikta esošo cilvēkresursu ietvaros.Saistībā ar Noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Satiksmes ministrs Uldis Augulis

Vīza:

valsts sekretārs Kaspars Ozoliņš

S.Gerge-Lubeja, 67099402

sendija.gerge@lja.lv

S.Ševcova, 67099414

svetlana.sevcova@lja.lv